Source: https://op.europa.eu/portal2012-portlet/html/downloadHandler.jsp?identifier=9ec121ef-264f-4f6b-9701-d968a4aac037&format=xhtml&language=ro&productionSystem=cellar&part=
Timestamp: 2020-01-25 12:11:39+00:00
Document Index: 10965566

Matched Legal Cases: ['articolul 18', 'articolul 22', 'articolul 200', 'articolul 202', 'articolul 210', 'articolul 212', 'articolul 230', 'articolul 236', 'articolul 238', 'articolul 272', 'articolul 274', 'articolul 18']

C_2011154RO.01000101.xml
RAPORT PRIVIND GESTIUNEA BUGETARĂ ȘI FINANCIARĂ PENTRU EXERCIȚIUL 2010
Prezentare generală a execuției bugetare 2010
Execuția bugetară 2010 pe capitole
Comparație pe capitole a execuției veniturilor din anul 2010 în raport cu cele din anul 2009
Situația veniturilor din anul 2010 – Drepturi constatate și drepturi reportate
Comparație pe capitole a execuției creditelor din anul 2010 în raport cu creditele din anul 2009
Detalii ale execuției creditelor din anul 2010 (creditele aferente exercițiului și credite reportate de drept din exercițiul precedent)
Utilizarea veniturilor alocate în anul 2010
Transferuri bugetare efectuate în anul 2010 în temeiul dispozițiilor articolelor 22 și 24 din Regulamentul financiar
Acest raport, care, potrivit articolului 122 din Regulamentul financiar și articolului 185 din normele de aplicare, este anexat la conturile Curții de Justiție a Uniunii Europene pentru anul 2010, prezintă explicații în special privind gradul de executare a creditelor. De asemenea, raportul furnizează o informare sintetizată privind transferurile de credite între diferitele rubrici bugetare efectuate în cursul exercițiului 2010.
Capitolul 2 din prezentul raport cuprinde o prezentare generală a execuției bugetare în 2010, iar capitolul 3 examinează mai în detaliu evoluția liniilor bugetare pe capitole din buget. În sfârșit, anexele conțin tabele cu cifre și informații detaliate referitoare la această execuție bugetară 2010.
În ceea ce privește activitatea jurisdicțională propriu-zisă, cititorul este invitat să consulte Raportul anual 2010 al Curții de Justiție a Uniunii Europene pe site-ul internet Curia (http://curia.europa.eu), care furnizează informații detaliate și statistici privind activitățile jurisdicționale ale Curții de Justiție, ale Tribunalului și ale Tribunalului Funcției Publice.
2. PREZENTARE GENERALĂ A EXECUȚIEI BUGETARE 2010
2.1. Venituri
Estimările privind veniturile Curții de Justiție a Uniunii Europene pentru exercițiul 2010 se ridicau la 39 957 000 de euro.
Astfel cum arată tabelul 1 de mai jos, drepturile constatate în cursul exercițiului 2010 se ridică la 44 043 087 de euro și sunt cu 10,23 % mai mari decât estimările (1).
Estimări privind veniturile și drepturile constatate
Estimări privind veniturile 2010
Drepturi constatate 2010
Venituri provenind de la persoane care lucrează cu instituțiile și cu alte organisme comunitare
Venituri provenind din funcționarea administrativă a instituției
Se observă că veniturile constatate de la titlul 4 (în principal rețineri din remunerațiile membrilor și ale personalului cu titlu de impozite și cotizații sociale) reprezintă un procentaj important din totalitatea veniturilor (97,54 %), veniturile de la titlurile 5 și 9 (în principal rambursarea cheltuielilor locative pentru o parte din clădirile T/T bis de către Curtea de Conturi și de către Centrul de Traducere, veniturile din vânzări de publicații, rambursările pentru telecomunicații și produsele financiare) reprezentând numai 2,46 % din total.
Anexele I și II cuprind informații suplimentare exprimate în cifre privind ansamblul fluxurilor de venituri (venituri – drepturi reportate, venituri – drepturi constatate și venituri – drepturi încasate).
În ceea ce privește veniturile din drepturi reportate din exercițiul precedent, tabelul 2 de mai jos arată că veniturile de la titlul 4 reprezintă partea cea mai mare din totalul veniturilor din drepturi reportate încasate în 2010 (75,93 %).
Venituri din drepturi reportate
Reportări din 2009 în 2010
2.2. Cheltuieli
2.2.1. Creditele exercițiului
Creditele înscrise în bugetul Curții de Justiție a Uniunii Europene pentru exercițiul 2010 se ridicau la 329 300 000 de euro.
Astfel cum arată tabelul 3 de mai jos, execuția bugetară pentru exercițiul 2010 se ridică la 323 784 221,31 euro și reflectă un grad de utilizare a creditelor definitive în valoare de 98,32 %, care rămâne foarte ridicat și, la fel ca în 2009, este mai mare de 98 %.
De asemenea, se observă că, precum în anii precedenți, trei sferturi din bugetul executat de Curtea de Justiție a Uniunii Europene sunt consacrate cheltuielilor pentru remunerațiile membrilor și cheltuielilor de personal (cheltuieli în cadrul titlului 1).
Angajarea creditelor exercițiului
Credite pentru exercițiul 2010
Angajamente penru exercițiul 2010
Persoane care lucrează cu instituția
Imobile, mobilier, echipament și cheltuieli diverse de funcționare
Cheltuieli care rezultă din realizarea unor misiuni specifice de către instituție
Alte cheltuieli (2)
Anexele III și IV cuprind informații complementare detaliate exprimate în cifre privind utilizarea creditelor exercițiului 2010 (comparație cu 2009 și detaliul executării pentru fiecare linie bugetară).
2.2.2. Credite reportate
Astfel cum reiese din tabelul 4 de mai jos, creditele reportate de la exercițiul 2009 la exercițiul 2010, care totalizau 18 228 846,03 euro, au fost utilizate în foarte mare parte (84,9 %).
Utilizarea creditelor reportate
Credite reportate din 2009 în 2010
Plăți efectuate din credite reportate
Anexa IV cuprinde informații complementare detaliate exprimate în cifre privind utilizarea creditelor reportate de la exercițiul 2009 la exercițiul 2010.
2.2.3. Credite corespunzătoare unor venituri alocate
Trebuie menționat că, în conformitate cu articolul 18 din Regulamentul financiar, anumite venituri pot fi alocate pentru finanțarea cheltuielilor specifice. Aceste venituri alocate reprezintă, așadar, credite complementare care pot fi utilizate de instituție.
Tabelul 5 de mai jos detaliază, pe capitole, valoarea veniturilor alocate care au fost reportate de la un exercițiu la altul, precum și veniturile alocate care au fost constatate și încasate în cursul exercițiului.
Utilizarea veniturilor alocate
Venituri alocate – reportare din 2009 în 2010
Venituri alocate 2010
Plăți 2010
Venituri alocate – reportare din 2010 în 2011
Astfel cum reiese din tabelul 5, creditele din venituri alocate constatate în cursul exercițiului 2010 s-au ridicat la 1 022 289,69 euro, peste 90 % din această sumă corespunzând următoarelor elemente:
rambursări ale unor cheltuieli aferente clădirilor pentru suprafețele puse la dispoziția altor instituții (594 526 de euro);
sume obținute din vânzarea unor publicații ale Curții, precum repertoriile de jurisprudență (177 030 de euro);
rambursări ale unor cheltuieli de telefon sau de timbrare a corespondenței și de expediere (119 106 euro).
Anexa V cuprinde informații complementare detaliate exprimate în cifre privind utilizarea veniturilor alocate.
2.2.4. Transferuri de credite
În cursul exercițiului 2010, Curtea de Justiție a Uniunii Europene a efectuat 17 transferuri bugetare în temeiul articolelor 22 și 24 din Regulamentul financiar, reprezentând un total de 8 345 278 de euro, și anume o sumă mai mică decât valoarea transferurilor de același tip efectuate în 2009 (9 345 304 euro).
Conform articolului 22 alineatul (2) și articolului 24 alineatul (4) din Regulamentul financiar, 7 transferuri de credite au necesitat informarea autorității bugetare. Aceste transferuri totalizează 5 621 700 de euro și corespund celei mai mari părți (67 %) din valoarea totală a creditelor transferate în cursul exercițiului. În ceea ce privește titlul 1, deblocarea creditelor provizorii (aproape 3 milioane de euro) a contribuit în special la plata unei diferențe excepționale de remunerații (în valoare de 1,85 %) începând cu iulie 2009, decisă de Consiliu în decembrie 2010 ca urmare a unei hotărâri a Curții de Justiție (3). Pe de altă parte, creditele pentru prestații externe în domeniul traducerii au fost consolidate cu 1 milion de euro pentru a face față volumului de muncă sporit care rezultă din intensificarea activității judiciare a instituției. În ceea ce privește titlul 2, o sumă de aproape 1 milion de euro a permis consolidarea plăților anticipate efectuate în cadrul proiectului imobiliar de renovare și de extindere a clădirilor Curții în vederea reducerii sarcinilor bugetare viitoare în cadrul contractului de închiriere-cumpărare încheiat cu autoritățile luxemburgheze.
Pe de altă parte, au fost efectuate 10 transferuri în cadrul articolelor, necomunicate autorității bugetare, astfel cum este prevăzut la articolul 22 alineatul (4) din Regulamentul financiar, pentru un total de 2 723 578 de euro.
Anexa VI prezintă în detaliu totalitatea acestor transferuri de credite, precum și liniile bugetare vizate.
3. EXECUȚIA BUGETARĂ 2010 PE CAPITOLE
3.1. TITLUL 1 – Persoane care lucrează cu instituția
Astfel cum se arată în tabelul 6 de mai jos, dotarea bugetară definitivă a titlului 1 pentru exercițiul 2010 se ridică la 248 514 000 de euro și reprezintă ceva mai mult de 75 % din totalul bugetului Curții de Justiție a Uniunii Europene. Aceste credite au fost angajate în limita a 243 614 674,62 euro, și anume un grad de execuție foarte ridicat, de 98,03 % (98,71 % în 2009).
Utilizarea creditelor exercițiului
Creditele pentru exercițiul 2010
Angajamente pentru exercițiul 2010
% de executare
Alte categorii de personal și prestații externe
Alte cheltuieli privind persoanele care lucrează cu instituția
3.1.1. Capitolul 10 – Membrii instituției
Creditele definitive de la acest capitol, în valoare de 32 267 000 de euro, au fost angajate în limita a 30 180 903,86 euro, și anume un înalt grad de execuție, de 93,53 % (97,12 % în 2009).
Trebuie observat că anumite variații în executarea creditelor pentru remunerațiile membrilor sunt legate de diferențele inevitabile dintre ratele de adaptare a remunerațiilor, decise de Consiliu, și ipotezele reținute la elaborarea bugetului (+ 1,85 % la 1 ianuarie 2010, față de o previziune de + 2,1 %, și + 0,01 % la 1 iulie 2010, față de o previziune de + 2,5 %). Economiile de credite astfel realizate, precum și deblocarea creditelor provizorii (386 000 de euro) au permis de altfel să se facă față plății unei diferențe excepționale de remunerații (1,85 %), astfel cum se arată la punctul 2.2.4.
Pe de altă parte, unele economii de credite, ceva mai mari de 1 milion de euro, au fost realizate la rubricile bugetare legate de cheltuielile prevăzute de statut referitoare la reînnoirea membrilor celor trei instanțe (indemnizații tranzitorii, drepturi în legătură cu începerea activității, cu mutarea sau cu încetarea activității). Astfel de diferențe rezultă din procesul normal de pregătire a bugetului, care impune ca estimările privind reînnoirea membrilor să fie efectuate cu mult timp înainte (cu aproximativ un an și jumătate înainte de data reînnoirii), pentru prudență, deși reînnoirile efective ale membrilor sunt, ulterior, rezultatul atât al deciziilor statelor membre, cât și al deciziilor individuale ale membrilor instanțelor.
În anul 2010 nu a fost efectuat niciun transfer de la capitolul 10 la alt capitol din buget.
3.1.2. Capitolul 12 – Funcționari și agenți temporari
Creditele definitive de la acest capitol, în valoare de 194 718 000 de euro, au fost angajate în limita a 192 360 236,34 euro, și anume un grad foarte înalt de execuție, de 98,79 % (98,96 % în 2009).
Ca și în 2009, aceste rezultate bune sunt fructul unei politici de recrutare foarte activă din partea tuturor serviciilor Curții. Rata ocupării posturilor la sfârșitul anului 2010 atinge aproape 98 %, nivel remarcabil dacă se ia în considerare efectul rotației obișnuite a personalului în raport cu totalul personalului instituției (1 927 de posturi). Pe de altă parte, este important de amintit că, într-un context de severă criză economică, Curtea de Justiție nu a solicitat niciun post nou în 2010, intensificându-și politica de redistribuire pentru a putea ocupa pe cale internă posturi ce țin de anumite necesități prioritare.
La fel ca pentru creditele din capitolul 10, se arată că anumite variații în executarea creditelor pentru remunerațiile funcționarilor și agenților temporari din capitolul 12 sunt legate de diferențele inevitabile dintre ratele de adaptare a remunerațiilor, decise de Consiliu, și ipotezele reținute la elaborarea bugetului (+ 1,85 % la 1 ianuarie 2010, față de o previziune de + 2,1 %, și + 0,01 % la 1 iulie 2010, față de o previziune de + 2,5 %).
Economiile de credite astfel realizate, precum și deblocarea creditelor provizorii (2,38 milioane de euro) au permis să se facă față plății unei diferențe excepționale de remunerații (1,85 %), astfel cum se arată la punctul 2.2.4. Economiile au permis de asemenea efectuarea unui transfer de 1 milion de euro pentru consolidarea creditelor de la rubrica 1406„Prestații externe în domeniul lingvistic” din cadrul capitolului 14.
3.1.3. Capitolul 14 – Alte categorii de personal și prestații externe
În general, creditele definitive de la acest capitol, în valoare de 16 550 000 de euro, au fost angajate în limita a 16 242 289,99 euro, și anume un grad de execuție ridicat, de 98,14 %, (99,5 % în 2009).
Creditele definitive de la capitolul 14 se concentrează, aproape în totalitate, la două rubrici bugetare. Aproximativ o treime din aceste credite vizează rubrica 1400„Alți agenți”, al cărei grad de execuție a rămas ridicat (ceva mai mult de 96 %). Celelalte două treimi vizează rubrica 1406„Prestații externe în domeniul lingvistic”, al cărei grad de execuție este de aproape 100 %.
Pentru această din urmă rubrică, care acoperă în același timp prestațiile externe de traducere și de interpretare, trebuie să se constate că, în pofida diferitelor măsuri organizatorice adoptate în ultimii ani de Curte pentru limitarea necesităților de traducere, volumul de muncă din traducere a crescut cu mai mult de 12 % în 2010 față de 2009. Astfel, dată fiind voința Curții de a nu solicita posturi noi în 2010, a fost necesar să se recurgă mai mult la tratare externă și să se consolideze creditele corespunzătoare cu o sumă de 1 milion de euro provenind de la capitolul 12.
3.1.4. Capitolul 16 – Alte cheltuieli privind persoanele care lucrează cu instituția
Creditele definitive de la acest capitol, în valoare de 4 979 000 de euro, au fost angajate în limita a 4 831 244,43 euro, și anume un grad de execuție ridicat de 97,03 % (96,97 % în 2009).
Două rubrici de la acest capitol reprezintă 79 % din creditele definitive. Este vorba despre rubrica 1612„Perfecționare profesională”, al cărei grad de execuție a rămas ridicat (aproape 97 %, ca și în 2009), și despre rubrica 1654„Centrul polivalent pentru copii”, al cărei grad de execuție este de 100 %.
3.2. TITLUL 2 – Imobile, mobilier, echipament și cheltuieli diverse de funcționare
Astfel cum se arată în tabelul 7 de mai jos, dotarea bugetară definitivă a titlului 2 pentru exercițiul 2010 se ridică la 80 746 000 de euro, reprezentând ceva mai puțin de un sfert din totalul bugetului Curții de Justiție a Uniunii Europene. Aceste credite au fost angajate în limita a 80 149 024,44 euro, și anume un grad de execuție foarte ridicat, de 99,26 % (identic cu cel din 2009).
Imobile și cheltuieli accesorii
Informatică, echipament și mobilier: cumpărare, închiriere și întreținere
Cheltuieli de funcționare administrativă curentă
Informație: achiziție, arhivare, producție și difuzare
3.2.1. Capitolul 20 – Imobile și cheltuieli accesorii
Creditele definitive de la acest capitol, în valoare de 59 350 000 de euro, au fost angajate în limita a 59 082 644,75 euro, și anume 99,55 % (99,96% în 2009).
După o foarte însemnată creștere a acestor credite de la capitolul 20 între 2008 și 2009 (+ 33 %) din cauza finalizării și dării în folosință a complexului imobiliar al noului Palat (4), nivelul acestor credite s-a stabilizat în raport cu 2009 (– 0,6 %).
Creditele definitive de la articolele 200„Imobile” și 202„Cheltuieli aferente imobilelor” reprezintă 77 % (45 723 000 de euro) și, respectiv, 23 % (13 627 000 de euro) din totalul creditelor de la acest capitol.
În ceea ce privește articolul 200„Imobile”, cheltuielile de la rubrica 2000„Chirii” s-au ridicat la 10 841 538 de euro (grad de execuție de 100 %) și corespund închirierii a patru clădiri (Allegro, Geos, clădirea T și clădirea T bis), a căror ocupare rămâne încă necesară având în vedere indisponibilitatea fostelor clădiri anexe A, B și C, care fac obiectul unei renovări importante pentru a le aduce în conformitate cu diversele norme naționale intrate în vigoare de la construirea acestora (între 1986 și 1993).
În ceea ce privește cheltuielile de la rubrica 2001„Închiriere-cumpărare”, acestea s-au ridicat la aproape 33 de milioane de euro (grad de execuție de 100 %) și corespund în principal redevențelor datorate în temeiul contractelor încheiate cu autoritățile luxemburgheze pentru construirea și achiziționarea diferitelor clădiri ale Curții. Pe de altă parte, pentru o bună gestiune financiară, anumite excedente de credite degajate la capitolele 20, 21, 23 și 27 din buget au putut fi afectate unor plăți anticipate complementare celor efectuate anterior începând cu 2007. O astfel de operațiune se înscrie perfect în orientările dorite de cele două componente ale autorității bugetare pentru proiectele imobiliare ale instituțiilor comunitare în vederea unei limitări cât mai mari a sarcinii bugetare viitoare a unor astfel de proiecte.
În ceea ce privește cheltuielile de la articolul 202„Cheltuieli aferente imobilelor”, acestea s-au ridicat la 13 454 818 euro (grad de execuție de 98,74 %) și corespund, aproape în totalitate, cheltuielilor de curățenie/întreținere, de consum energetic și de securitate/supraveghere care sunt necesare pentru buna funcționare a parcului imobiliar al Curții. După anul 2009, în care utilizarea clădirilor noului Palat era încă în mare măsură în fază de rodaj, se constată că măsurile luate (reglare/parametrare a instalațiilor tehnice, raționalizare a dispozitivelor de curățenie/întreținere și de supraveghere/securitate) au permis o economie de credite care au contribuit la plata anticipată menționată în paragraful precedent.
3.2.2. Capitolul 21 – Informatică, echipament și mobilier
Creditele definitive de la acest capitol, în valoare de 15 592 000 de euro, au fost angajate în limita a 15 491 884,75 euro, și anume un grad foarte ridicat, de 99,36 % (98,54 % în 2009).
Creditele definitive de la capitolul 21, în scădere cu 1,7 % în raport cu 2009, privesc în proporție de aproape 90 % cheltuielile legate de informatică și de mobilier.
În ceea ce privește articolul 210„Echipamente, cheltuieli de exploatare și servicii aferente informaticii și telecomunicațiilor”, spre deosebire de anul 2009, Curtea de Justiție a făcut față necesităților de achiziționare de material, de întreținere a instalațiilor și de dezvoltare a aplicațiilor în domeniile informaticii și telecomunicațiilor fără nicio suplimentare de credite. Ținând seama de importanța parcului său informatic și de aplicațiile specializate a căror întreținere este vitală pentru buna funcționare a activității judiciare, acest rezultat nu a putut fi obținut decât datorită, pe de o parte, avantajelor unei cooperări interinstituționale extrem de avansate și, pe de altă parte, arbitrajelor mai selective în materia noilor dezvoltări.
În ceea ce privește articolul 212„Mobilier”, creditele votate au fost angajate în proporție de 100 %. Aceste credite au fost consacrate, astfel cum a fost prevăzut, achizițiilor de mobilier suplimentar, precum și reînnoirii unei părți din mobilier (achiziționat cu peste 15 ani în urmă).
3.2.3. Capitolul 23 – Cheltuieli de funcționare administrativă curentă
Creditele definitive de la acest capitol, în valoare de 2 143 000 de euro, au fost angajate în limita a 2 101 661,65 euro, și anume 98,07 % (88,18 % în 2009).
Creditele definitive de la capitolul 23, în scădere globală cu 1,7 % față de 2009, privesc în proporție de peste 78 % următoarele două tipuri de cheltuieli:
cheltuielile de la articolul 230„Papetărie, materiale de birou și consumabile diverse”, care s-au ridicat la 985 261 de euro (grad de execuție de 99,93 % față de 80,75 % în 2009);
și cheltuielile de la articolul 236„Timbrarea corespondenței și cheltuieli de expediere”, care s-au ridicat la 692 000 de euro (grad de execuție de 100 % față de 95,22 % în 2009).
Importante economii de credite au fost realizate deja în ultimii ani în special în ceea ce privește hârtia, datorită utilizării din ce în ce mai frecvente a schimburilor electronice de informații în cadrul instituției. Reducerea este, prin urmare, mai puțin importantă în 2010, dar 25 000 de euro au fost totuși transferați la rubrica „Închiriere-cumpărare”.
Dimpotrivă, bugetul destinat timbrării corespondenței și cheltuielilor de expediere a necesitat o consolidare cu 71 000 de euro din cauza creșterii, mai importantă decât cea prevăzută, în același timp a tarifelor poștale și a volumului de corespondență care trebuie timbrată și expediată (în special trimiterile recomandate legate de creșterea numărului important de cauze soluționate de Curte).
În fine, articolul 238 cuprinde un buget relativ limitat pentru favorizarea unei politici de mobilitate a personalului Curții cu respectarea mediului înconjurător, atât pentru deplasarea la serviciu, cât și pentru deplasările cu caracter profesional între diferitele clădiri ale instituției. Acest buget a necesitat o suplimentare cu 45 000 de euro, în conformitate cu contractul încheiat cu Ville de Luxembourg, din cauza numărului mai mare decât cel prevăzut de utilizatori ai rețelei urbane de autobuze.
3.2.4. Capitolul 25 – Reuniuni și conferințe
Creditele definitive de la acest capitol, în valoare de 798 000 de euro, au fost angajate în limita a 629 948,85 euro, și anume 78,94 % (93,28 % în 2009).
Aceste credite sunt în mare parte consacrate cheltuielilor legate de activitatea protocolară a Curții, precum și cheltuielilor consacrate vizitelor instituției.
În cursul anului 2010, activitatea protocolară a fost marcată de o serie de evenimente importante:
mai multe ședințe solemne, printre care în special cele având ca obiect angajamentul solemn al președintelui și al membrilor Comisiei care au intrat în funcție la sfârșitul anului 2009, al membrilor Curții de Conturi care au intrat în funcție în anul 2010 și al membrilor Tribunalului cu ocazia reînnoirilor care au avut loc în octombrie 2010;
colocviul organizat cu ocazia celei de a cincea aniversări a înființării Tribunalului Funcției Publice.
În ceea ce privește vizitele la Curtea de Justiție, organizarea acestora răspunde unei dorințe de a asigura o mai bună informare a practicienilor dreptului și a studenților la drept cu privire la instituția judiciară și la jurisprudența Uniunii Europene. Prin organizarea de întâlniri cu magistrații naționali (reuniuni și seminarii), Curtea urmărește în continuare obiectivul, pe de o parte, de a familiariza judecătorii naționali cu funcționarea instituției, cu mecanismul trimiterilor preliminare și cu practica dreptului Uniunii Europene și, pe de altă parte, de a oferi magistraților un „forum” care să le permită să se întâlnească.
Întrucât estimările bugetare pentru aceste tipuri de activități sunt, prin natura lor, mai aleatorii, nivelul mai scăzut de activitate constatat în 2010 explică gradul de execuție a creditelor mai redus decât în 2009.
3.2.5. Capitolul 27 – Informație: achiziție, arhivare, producție și difuzare
Creditele definitive de la acest capitol, în valoare de 2 863 000 de euro, au fost angajate în limita a 2 842 884,44 euro, și anume 99,3 % (99,22 % în 2009).
Creditele de la acest capitol sunt destinate pentru două tipuri de cheltuieli care contribuie pe deplin la activitatea jurisdicțională:
cheltuielile de la articolul 272„Cheltuieli de documentare, de bibliotecă și de arhivare”, care s-au ridicat la 1 162 884 de euro (grad de execuție de 100 %). Trebuie amintit că, deși ansamblul acestor cheltuieli constituie o investiție indispensabilă pentru buna funcționare a celor trei instanțe și a serviciilor instituției, valoarea creditelor a fost înghețată la nivelul anului 2009;
cheltuielile de la articolul 274„Producție și difuzare”, care s-au ridicat la 1 680 000 de euro (grad de execuție de 100 %). Aceste cheltuieli contribuie în principal la difuzarea publică a hotărârilor și a concluziilor, precum și a repertoriilor de jurisprudență ale celor trei instanțe. Reducerea nivelului creditelor în raport cu 2009 este importantă (aproape 28 %) și se explică în principal prin condițiile mult mai avantajoase ale noilor contracte de publicare a Jurnalului Oficial încheiate de Oficiul pentru Publicații. Astfel, creditele excedentare au permis suplimentarea anumitor linii din capitolele 20 (rubrica 2001) și 23 (articolele 236 și 238).
3.3. TITLUL 3 – Cheltuieli care rezultă din realizarea unor misiuni specifice de către instituție
Capitolul 37 – Cheltuieli speciale ale anumitor instituții și ale anumitor organe
Dotarea bugetară definitivă a titlului 3 cuprinde numai creditele de la capitolul 37 pentru rubrica 3710„Cheltuieli judiciare”. Pentru exercițiul 2010, aceste credite se ridică la 40 000 de euro și sunt angajate în limita a 20 522,25 euro, și anume un grad de execuție de 51,3 % (78,58 % în 2009).
Este vorba despre cheltuieli, în sarcina instituției, efectuate în cadrul asistenței judiciare gratuite, care acoperă onorariile avocaților și alte cheltuieli. Estimarea acestora se dovedește a fi dificilă și explică nivelul execuției bugetare foarte variabile în funcție de ani.
3.4. TITLUL 10 – Alte cheltuieli
Capitolul 10 0 – Credite provizorii
Dotarea bugetară inițială de 485 700 de euro corespunde unei cote de 5 % din valoarea anuală a creditelor pentru prestații de traducere externă plasate ca rezervă în cadrul procedurii bugetare 2010. Astfel, Parlamentul European a votat un amendament transversal pentru mai multe instituții europene în așteptarea întocmirii unui raport specific privind colaborarea interinstituțională în domeniul traducerii. Această rezervă a fost deblocată la începutul lunii iulie 2010 prin transferul sumei sus-menționate la rubrica 1406„Prestații externe în domeniul lingvistic”.
(1) Această variație se reduce la 2,16 % dacă se ține seama de veniturile alocate care pot fi reutilizate și care, potrivit practicii bugetare, sunt prezentate sub formă de „p.m.” în momentul stabilirii bugetului inițial, însă care sunt luate în considerare în mod corect în acest buget printr-o deducere din rubricile bugetare a cheltuielilor vizate.
(2) Inițial, Parlamentul European a plasat în rezervă, pentru majoritatea instituțiilor, 5 % din creditele pentru prestații externe în domeniul lingvistic în așteptarea întocmirii unui raport specific privind colaborarea interinstituțională în acest domeniu. Această rezervă (485 700 de euro pentru Curtea de Justiție) a fost deblocată la începutul lunii iulie 2010.
(3) Cauza C-40/10: acțiune în anularea Regulamentului (UE, Euratom) nr. 1296/2009 al Consiliului din 23 decembrie 2009.
(4) Care include vechiul Palat renovat, un inel care înconjoară Palatul, două turnuri de mare înălțime și o galerie de legătură între vechile și noile clădiri ale Curții de Justiție.
Capitole/Articole
Drepturi constatate 2009
Diferență %
Încasări din impozitul pe remunerațiile, salariile și indemnizațiile membrilor instituției, ale funcționarilor și ale celorlalți agenți
Taxe și rețineri diverse
Contribuție la sistemul de pensii
Încasări din vânzarea de publicații, imprimate și filme – venituri alocate
Încasări din vânzarea de bunuri mobile (furnituri) și imobile
Venituri provenind din restituirea sumelor plătite nejustificat – venituri alocate
Alte contribuții și restituiri aferente funcționării administrative a instituției – venituri alocate
Situația veniturilor 2010 – Drepturi constatate și drepturi reportate
Venituri recuperate
Total capitolul 40
Total capitolul 41
Total capitolul 50
Total capitolul 52
Total capitolul 57
Total capitolul 58
Total capitolul 90
Reporturi din 2009 în 2010
Variații apărute în 2010
Total reporturi din 2009 în 2010
Angajamente 2010
Angajamente 2009
Alt personal și prestații externe
Detalii ale execuției creditelor din anul 2010
Creditele exercițiului
Credite reportate automat din exercițiul precedent
Angajament disponibil
Credite anulate
Credite reportate automat
Plăți din credite reportate
Drepturi legate de începerea activității, de transferul intern și de încetarea activității
Indemnizații tranzitorii
Credit provizoriu
Indemnizații după încetarea anticipată a activității
Stagii și schimburi de personal
Alte prestații externe
Prestații externe în domeniul lingvistic
Cheltuieli diverse de recrutare
Relații sociale între membrii personalului și alte intervenții sociale
Centrul polivalent pentru copii
Index 1 (creditele exercițiului)
Index 4 (credite reportate automat din exercițiul precedent)
Anul N–1
Închiriere-cumpărare
Cumpărare de bunuri imobiliare
Construcție de imobile
Amenajarea incintelor
Studii și asistență tehnică legate de proiectele imobiliare
Securitate și supravegherea imobilelor
Alte cheltuieli aferente imobilelor
Achiziții, lucrări, întreținere și reparații privind echipamente și programe
Prestații externe pentru exploatarea, realizarea și repararea programelor
Material și instalații tehnice
Informatică, echipament și mobilier: cumpărare, închiriere și reparare
Papetărie, materiale de birou și diverse consumabile
Cheltuieli juridice și daune
Timbrarea corespondenței și cheltuieli de expediere
Alte cheltuieli de funcționare administrativă
Cheltuieli de protocol și de reprezentare
Reuniuni, congrese și conferințe
Cheltuieli de informare și de participare la manifestări publice
Consultări, studii și anchete cu caracter limitat
Cheltuieli de documentare, de bibliotecă și de arhivare
Publicare cu caracter general
Informație: achiziție, arhivare, producere și difuzare
Comitetul de arbitraj prevăzut la articolul 18 din Tratatul de instituire a Comunității Europene a Energiei Atomice
Cheltuieli speciale ale anumitor instituții și ale anumitor organe
Report al veniturilor alocate din 2009 în 2010
Report al veniturilor alocate din 2010 în 2011
Total – Alt personal și prestații externe
Titlul 1 –
Titlul 3 –
Cheltuieli care rezultă din exercitarea de misiuni specifice de către instituție
De la titlu la titlu
De la capitol la capitol
De la articol la articol
De la rubrică la rubrică
De la articolul-rubrica
La articolul-rubrica
Transferuri supuse autorității bugetare [în conformitate cu dispozițiile articolului 22 alineatul (2) și ale articolului 24 alineatul (4)]
Remunerații și indemnizații (Funcționari și agenți temporari)
Indemnizații în caz de pensionare în interesul serviciului
Cheltuieli judiciare și daune
Securitatea și supravegherea imobilelor
Papetărie, materiale de birou și consumabile diverse
Remunerații și indemnizații (Membri)
Transferuri în interiorul articolelor, nesupuse autorității bugetare [în conformitate cu dispozițiile articolului 22 alineatul (4)]
Drepturi în legătură cu începerea activității, cu mutarea și cu încetarea activității
Studii și asistență tehnică legată de proiectele imobiliare
Achiziționare, lucrări și întreținere a echipamentelor și a software-ului